REPUBLIKA HRVATSKA

POŽEŠKO-SLAVONSKA ŽUPANIJA

OPĆINA BRESTOVAC

JEDINSTVENI UPRAVNI ODJEL

Službenik ovlašten za privremeno obavljanje poslova pročelnika

KLASA: 023-01/21-01/05

URBROJ: 2177-02/04/1-21-1

Brestovac, 01.lipnja 2021.

Na temelju čl.87.st.1.Zakona o lokalnim izborima („Narodne novine“,br.144/12,121/16,98/19,42/20,144/20 i37/21) i Upute Ministarstva pravosuđa i uprave, KLASA:023-01/21-01/252, URBROJ:514-07-02-01/01-21-01 od 17.svibnja 2021.godine,

*s a z i v a m*

konstituirajuću sjednicu Općinskog vijeća Općine Brestovac za dan 11. lipnja 2021. godine s početkom u 20,00 sati.

Sjednica će se održati u prostorijama Matice umirovljenika u Brestovcu, Požeška 76, Brestovac (dvorišna zgrada iza Općine)

DNEVNI RED

* otvaranje konstituirajuće sjednice
* utvrđivanje kvoruma

1. Izbor Mandatne komisije
2. Izvješće Mandatne komisije i verifikacija mandata

* utvrđivanje člana Općinskog vijeća koji će predsjedavati sjednicom do izbora predsjednika
* svečana prisega članova Općinskog vijeća

1. Izbor Odbora za izbor i imenovanja
2. Izbor predsjednika i potpredsjednika Općinskog vijeća.

Molim sve izabrane članove Općinskog vijeća i ostale pozvane da budu nazočni konstituirajućoj sjednici.

SLUŽBENIK OVLAŠTEN ZA

PRIVREMENO OBAVLJANJE POSLOVA PROČELNIKA

REPUBLIKA HRVATSKA

POŽEŠKO-SLAVONSKA ŽUPANIJA

OPĆINA BRESTOVAC

OPĆINSKO VIJEĆE

KLASA:023-01/21-01/05

URBROJ.2177-02/01-21-2

Brestovac,11. lipnja 2021.

Z A P I S N I K

Sa prve konstituirajuće sjednice Općinskog vijeća Općine Brestovac, održane 11.lipnja 2021. godine u prostorijama Matice umirovljenika općine Brestovac, Požeška 76 b, dvorišna zgrada općine s početkom u 20,00 sati.

**Nazočni izabrani kandidati za članove Općinskog vijeća**: Tomo Vrhovac, Drago Stojčević, Jozo Ilić, Igor Smoljanović, Tomislav Čočić, Anita Franjić, Jurica Nikić-Čakar, Ivan Kovačević, Tomislav Babić, Zdenko Petrović, Josip Pavić, Darko Markanjević i Igor Čančar.

**Ostali nazočni**: Zdravko Mandić, općinski načelnik

Marija Barunović, privremeni pročelnik Jedinstvenog upravnog odjela

Općine Brestovac,

Zdravko Tadić, Valdimir Protić i Vesna Milković, predstavnici medija

(novinari).

**Zapisničar**: Krešimir Klarić, viši referent za komunalno gospodarstvu u Općini Brestovac.

Sjednicom je predsjedavala i rukovodila Marija Barunović, privremena pročelnica Jedinstvenog upravnog odjela Općine Brestovac, sukladno članku 87.Zakona o lokalnim izborima (NN, broj: 144/12, 121/16, 98/19, 42/20, 144/20 i 37/21), ovlaštena za sazivanje konstituirajuće sjednice te predsjedavanje i rukovođenje sjednicom do određivanja osobe, koja će sukladno zakonu preuzeti daljnje predsjedavanje konstituirajućom sjednicom, do izbora predsjednika Općinskog vijeća.

Nakon intoniranja državne himne „Lijepa naša“ , Marija Barunović pozvala je nazočne da minutom šutnje odaju počast svim poginulim hrvatskim braniteljima od prvog spomena hrvatskog imena do danas.

Pozdravila je sve nazočne, te predložila Krešimira Klarića, za zapisničara. Budući da nije bilo drugih prijedloga Krešimir Klarić, viši referent za komunalno gospodarstvo u Općini Brestovac, jednoglasno je izabran za zapisničara ove konstituirajuće sjednice.

Zatim je predsjedavajuća Marija Barunović, nazočne izvijestila da je člankom 89. zakona o lokalnim izborima propisano da općinski načelnik za vrijeme obnašanja dužnosti ne može biti član predstavničkog tijela jedinice lokalne samouprave tj. općinskog vijeća jer se radi o nespojivosti dužnosti. Obavijest o davanju ostavke na vijećnički mandat, općinski načelnik je dostavio u Jedinstveni upravni odjel 24. svibnja 2021. godine.

**Marija Barunović** je zatim predložila dnevni red kako je navedeno u pozivu za sjednicu i formalno dala na usvajanje. Nakon provedenog glasovanja konstatirala je da je isti jednoglasno usvojen uz nazočnost 13 vijećnika koji su glasovali za usvojeni slijedeći

**d n e v n i r e d :**

* Utvrđivanje kvoruma

1. Izbor Mandatne komisije
2. Izvješće Mandatne komisije i verifikacija mandata

* Utvrđivanje člana Općinskog vijeća koji će predsjedavati sjednicom do izbora predsjednika
* Svečana prisega članova Općinskog vijeća

1. Izbor Odbora za izbor i imenovanja
2. Izbor predsjednika i potpredsjednika Općinskog vijeća

Predsjedavajuća je konstatirala da je nazočnošću 13 vijećnika ispunjen preduvjet pravovaljanosti svih odluka, te se prešlo se na rad prema utvrđenom dnevnom redu.

**TOČKA 1. Izbor Mandatne komisije**

Kako bi se utvrdili rezultati izbora, potrebno je izabrati Mandatnu komisiju. Mandatnu komisiju čini predsjednik i dva člana. Predsjedavajuća je zatim pozvala predstavnike političkih stranaka da daju svoje prijedloge za Mandatnu komisiju.

**Prvi prijedlog** : Tomo Vrhovac ispred Hrvatske Demokratske Zajednice (HDZ), predlaže

1.Jozu Ilića, za predsjednika

2.Josipa Pavića za člana

3.Ivana Kovačevića za člana.

**Drugi prijedlog:** Drago Stojčević ispred Socijaldemokratske partije Hrvatske (SDP),

predlaže

1. Juricu Nikić-Čakar ,za predsjednika
2. Jozu Ilića, za člana
3. Igora Čančara za člana.

Glasovanjem: Prvi prijedlog za Mandatnu komisiju potvrđen je s osam (8) za, (natpolovičnom većinom), te se o drugom prijedlogu nije glasovalo.

Predsjedavajuća konstatira da je donesena

**ODLUKA**

**o izboru Mandatne komisije**

za članove Mandatne komisije izabrani su:

1. Jozo Ilić, za predsjednika
2. Josip Pavić, za člana
3. Ivan Kovačević, za člana

Ova Odluka stupa na snagu danom donošenja, a objavit će se u“ Službenom glasniku“, Općine Brestovac i na web stanici općine [www.brestovac.hr](http://www.brestovac.hr)

**Predsjedavajuća** određuje stanku u trajanju od 5 minuta kako bi Mandatna komisija mogla pripremiti izvješće za sljedeću točku dnevnog reda.

**TOČKA 2. Izvješće Mandatne komisije i verifikacija mandata**

Nakon stanke Jozo Ilić predsjednik Mandatne komisije, podnio je izvješće o rezultatima provedenih izbora članova Općinskog vijeća Općine Brestovac ( isto je sastavni dio zapisnika). Temeljem podnesenog izvješća, Mandatna komisija predlaže da se izvrši verifikacija mandata izabranim kandidatima.

**Predsjedavajuća** pojašnjava da se o izvješću ne raspravlja niti odlučuje, već se samo prima na znanje. Konstatira da su temeljem izvješća Mandatne komisije verificirani mandati izabranim kandidatima kako slijedi :

1.Hrvatska Demokratska Zajednica, nositelj kandidacijske liste: Zdravko Mandić, dobila je 8 mjesta te su s ove kandidacijske liste izabrani:

1. Zdravko Mandić
2. Tomislav Čočić
3. Tomo Vrhovac
4. Jozo Ilić
5. Zdenko Petrović
6. Darko Markanjević
7. Ivan Kovačević
8. Josip Pavić

Već ranije rečeno temeljem članka 89. Zakona o lokalnim izborima zbog nespojivosti dužnosti Zdravko Mandić, podnio je ostavku na vijećnički mandat te ga politička stranka HDZ zamjenjuje Anitom Franjić, neizabranom kandidatkinjom s dotične liste.

2.Kandidacijska lista grupe birača. Nositelj kandidacijske liste: IGOR ČANČAR, dobila je 3 mjesta te su s ove kandidacijske liste izabrani:

1. Igor Čančar

2. Jurica Nikić-Čakar

3. Tomislav Babić

3.Socijaldemokratska partija Hrvatske, nositelj kandidacijske liste Igor Smoljanović, dobila je 2 mjesta te su s ove kandidacijske liste izabrani

1. Igor Smoljanović

2. Drago Stojčević

4.Hrvatska Seljačka Stranka HSS, nositelj kandidacijske liste Slavko Lončarević, dobila je 0 mjesta i s ove kandidacijske liste nije izabran niti jedan član.

* **Utvrđivanje člana predstavničkog tijela, koji će predsjedavati sjednicom do izbora predsjednika**

**Marija Barunović**  pojašnjava da će daljnji tijek sjednice voditi osoba koja je izabrana kao prva s kandidacijske (HDZ) liste koja je dobila najviše glasova. Poziva Tomislava Čočića kao drugog s liste HDZ-a da nastavi voditi ovu Konstituirajuću sjednicu.

* **Svečana prisega članova Općinskog vijeća općine Brestovac**

**Tomislav Čočić** pozdravlja sve nazočne i preuzima predsjedavanje sjednicom. Čestita svima na izboru i izražava želje za dobrom suradnjom. Zamolio je vijećnike da ustanu te pročitao tekst prisege:

**„Prisežem** svojom čašću da ću dužnost vijećnika u Općinskom vijeću Općine Brestovac

Obavljati savjesno i odgovorno i da ću se u svom radu držati Ustava Republike Hrvatske, zakona i Statuta Općine Brestovac te da ću se zauzimati za svekoliki napredak Republike Hrvatske i Općine Brestovac.

Nakon toga svaki vijećnik pojedinačno je prisegnuo te zatim potpisao pisani tekst prisege.

**TOČKA 3. Izbor Odbora za izbor i imenovanja**

Predsjedavajući Tomislav Čočić ukratko pojašnjava da Odbor za izbor i imenovanja čini predsjednik i dva člana. Moli da se daju prijedlozi za navedeni Odbor.

Na prijedlog Tome Vrhovca ispred HDZ-a većinom glasova 8 za od 13 bez rasprave

**O D L U K A**

**o izboru Odbora za izbor i imenovanja**

Za članove Odbora za izbor i imenovanja izabrani su:

1. Darko Markanjević, za predsjednika
2. Zdenko Petrović, za člana
3. Anita Franjić, za člana

Ova Odluka stupa na snagu danom donošenja, a bit će objavljena u „Službenom glasniku“ Općine Brestovac, na web stanici Općine i na oglasnoj ploči Općine.

**TOČKA 4. Izbor predsjednika i potpredsjednika Općinskog vijeća Općine Brestovac**

**Predsjedavajući** je pozvao Odbor za izbor i imenovanja da predloži predsjednika Općinskog vijeća.

Darko Markanjević, predsjednik odbora za izbor i imenovanja predlaže Tomu Vrhovca za predsjednika Općinskog vijeća.

Drugi prijedlog imao je vijećnik Drago Stojčević ispred SDP-a, Igora Smoljanovića za predsjednika Općinskog vijeća.

Nakon provedenog glasovanja o prvom prijedlogu uz 8 za koji su glasovali za Tomu Vrhovca, o drugom prijedlog u nije bilo svrhe da se glasuje, donesena je

**O D L U K A**

**o izboru predsjednika Općinskog vijeća Općine Brestovac**

Za predsjednika Općinskog vijeća Općine Brestovac izabran je :

Tomo Vrhovac

Ova Odluka stupa na snagu danom donošenja, a bit će objavljena u „Službenom glasniku“ Općine Brestovac i na web stanici Općine i oglasnoj ploči Općine.

Tomislav Čočić konstatira da je izborom predsjednika konstituirano Općinsko vijeća Općine Brestovac te čestita izabranom Tomi Vrhovcu koji preuzima predsjedanje sjednicom.

Predsjednik Općinskog vijeća Općine Brestovac Tomo Vrhovac, pozdravlja sve nazočne članove Općinskog vijeća, općinskog načelnika, pročelnicu i članove medija. Ističe da će se u svom radu kao predsjednik Općinskog vijeća zalagati za dobrobit svih žitelja općine Tražit će dobru suradnju između stranaka ka što je to i do sad bilo, jer samo zajedničkim snagama možemo pridonijeti napretku naše Općine. Zatim je čestitao općinskom načelniku Zdravku Mandiću na osvojenom 8 mandatu za načelnika Općine Brestovac. Potom je pozvao Darka Markanjevića predsjednika Odbora za izbor i imenovanja da predloži potpredsjednika Općinskog vijeća.

Darko Markanjević predlaže Tomislava Čočića za potpredsjednika Općinskog vijeća.

Drugi prijedlog dao je Drago Stojčević ispred SDP-a Igora Čančara.

Glasovanjem 8 za prvi prijedlog Tomislava Čočića, donesena je

**O D L U K A**

**o izboru potpredsjednika Općinskog vijeća**

za potpredsjednika Općinskog vijeća općine Brestovac izabran je

TOMISLAV ČOČIĆ

Ova Odluka stupa na snagu danom odnošenja, a bit će objavljena u „Službenom glasniku“ Općine Brestovac i na web stanici Općine i oglasnoj ploči Općine.

Predsjednik Općinskog vijeća Tomo Vrhovac je riječ općinskom načelniku Zdravku Mandiću.

Općinski načelnik čestita svim vijećnicima te je izrazio nadu o dobroj suradnji za dobrobit Općine Brestovac i ujedno kratko izvijestio o povijesti postojanja Općine Brestovac kao jedinice lokalne samouprave kad je proračun općine iznosio svega 400.000,00 kuna. I naravno sad kad možemo planirati i graditi komunalne objekte, uostalom već na narednoj sjednici će vijećnici imati priliku podrobnije vidjeti što je sve urađeno jer nam slijedi polugodišnji izvještaj o izvršenju proračuna. Svima je još jednom zaželio uspješan rad u Općini Brestovac.

Ovim je dnevni red iscrpljen te predsjednik Općinskog vijeća Tomo Vrhovac zaključuje sjednicu u 20,27 sati.

Ovlašteni sazivač

Privremeni pročelnik JUO PREDSJEDNIK

Marija Barunović OPĆINSKOG VIJEĆA

Tomo Vrhovac

Zapisničar:

Krešimir Klarić